অনুবাদ আয়োজন অনুবাদকদের আড্ডা
অনুবাদক ফরহাদ হোসেন মাসুম
ওয়েবসাইট www.onubadokderadda.com
ফেসবুক পেইজ fb.com/onubadokder.adda
ফেসবুক গ্রুপ fb.com/groups/onubadokder.adda
পৃথিবীই আমাদের জানা একমাত্র গ্রহ, যেখানে প্রাণ আছে।
আর এখানে, সেই প্রাণের ছড়াছড়ি।
জঙ্গল হচ্ছে স্বর্গোদ্যান।
ভূ-পৃষ্ঠের ৬% এরও কম জায়গা জুড়ে এর অবস্থান।
কিন্তু সকল উদ্ভিদ ও প্রাণীর অর্ধেকই এখানে বসত করে।
জঙ্গলে একদম সঠিক পরিমাণে আলো, পানি, আর পুষ্টি পাওয়া যায়।
আর এই চিত্র জারি আছে হাজার হাজার বছর ধরে।
জীবন এখানে সহজ হবার কথা।
এটা একটা ইন্দ্রি।
এটা আমাদের মতই একটা প্রাইমেট।
আর মাদাগাস্কারের বনে এদের বাড়ি।
কিন্তু এখানে টিকে থাকতে হলে ওকে একটা বড় বাধার মুখোমুখি হতে হবে।
এই স্বর্গ লোকে লোকারণ্য।
প্রাণ দখল করে আছে প্রত্যেকটা ইঞ্চি।
এবং প্রত্যেক মুহূর্তে অনেক প্রজাতি, এবং অনেক অনেক প্রাণী...
...খাদ্য এবং জায়গার জন্য লড়াই করছে।
জঙ্গলের প্রত্যেক প্রাণীর মত ইন্দ্রি'কেও টিকে থাকার নিজস্ব উপায় খুঁজতে হয়...
... এই ভয়াবহ প্রতিযোগিতার মাঝে।
জঙ্গল বেশ জটিল জায়গা!
জটযুক্ত, ত্রিমাত্রিক এই বিশ্বটার মুল রচয়িতা হচ্ছে ক্রান্তীয় উদ্ভিদগুলো।
এখানকার ৯০% প্রাণীই গাছের ওপরে তাদের সারা জীবন কাটিয়ে দেয়।
এবং প্রত্যেককেই চলাফেরার নিজস্ব উপায় খুঁজে নিতে হয়।
মাটির ১০০ ফুট ওপরে একটা স্পাইডার মাংকি ঝুলে আছে।
ওরা পরিবারের সাথে ঘোরাফেরা করে; যা দরকার, তা সংগ্রহ করে...
...জঙ্গলের সবচেয়ে ওপর তলা থেকে।
এই উচ্চতা দুর্বলচিত্তের কারো জন্য নয়।
লম্বা হাত-পা এবং হাতের মতই আঁকড়ে ধরতে সক্ষম লেজ আছে বলে...
...এদের জন্মই হয়েছে আরোহণের জন্য।
কিন্তু ভাবুন তো, এই বিদ্যা আয়ত্ত করতে হচ্ছে এই উচ্চতাতেই!
এক তৃতীয়াংশ স্পাইডার মাংকি প্রাপ্তবয়স্ক হবার আগেই মারা যায়।
এই শিশুটির বয়স মাত্র কয়েক মাস।
ওর ভবিষ্যৎ নির্ভর করছে ওর আরোহণের দক্ষতার ওপর।
একটা সহজ গাছে ভাই-বোনদের সাথে অনুশীলন করে...
...সে এখনই নিজের লেজকে নিরাপত্তা দড়ি হিসেবে ব্যবহার করতে শিখেছে।
বাবা তীক্ষ্ণ নজর রাখছেন।
খেলতে যাওয়ার জন্য উসখুশ করছে সে।
কিন্তু সে সবার ছোটো। আর যেমনটা হয় আর কি...
...ওকে সবসময় খেলায় নেয়া হয় না।
তাই সে নিজের জন্য আলাদা জায়গা ঠিক করে নিলো।
কিন্তু সব গাছ একরকম না।
এটা আরো দক্ষ আরোহণকারীদের জন্য।
উৎসাহ?
সেরকম!
কৌশল?
সাধনার প্রয়োজন।
এর মধ্যে ওর পরিবারের কয়েকজন নতুন খাবারের খোঁজে অন্যত্র চলে গেছে।
ওপরের ডালগুলো বাচ্চাদের জন্য নয়।
কিন্তু বাবার নজর এদিকে নেই।
এবং অন্যদের সাথে যোগ দেয়ার আকাঙ্ক্ষাটাও তীব্র।
ওকে সতর্ক থাকতে হবে।
এখান থেকে পড়লে মৃত্যু নিশ্চিত।
এবারই প্রথম সে নিজে নিজে এত ওপরে উঠেছে।
উচ্চতা বৃদ্ধির সাথে সাথে ডালগুলো চিকন হতে শুরু করলো।
লেজ দিয়ে সে নিজেকে আটকেছে।
কিন্তু এখন সে আটকে গেছে, অন্য কোনো ডালও নাগালে নেই।
বাবা অবশ্য দেখছিলেন ঠিকই।
বেশ বড় এবং শক্ত-সমর্থ হবার সুবাদে উনি একটা সেতু তৈরি করলেন...
...যাতে সে নিরাপদে ফিরে আসতে পারে।
শিক্ষা হয়ে গেছে।
কিন্তু গাছের ছাদে যে শুধু বানরই থাকে, তা নয়।
আপনার আকৃতি ছোটো হলে সঠিক গাছ পাওয়া মানে...
... সারা জীবনের জন্য নিশ্চিন্ত।
একটা ড্রেকো লিজার্ড।
ওর আকার পেন্সিলের মত, আর ওর খাদ্য হচ্ছে পিঁপড়া।
এই একটা গাছেই ওর সব প্রয়োজন মিটে যাবে।
লাইন ধরে খাবার আসছে।
বসত স্থাপনের জন্য নিখুঁত জায়গা।
মানে, হতে পারতো...
...কিন্তু এখানে আগে থেকেই আরেকজন আছে।
অপেক্ষাকৃত বড় এক নর এই গাছের মালিক।
আর ড্রেকোরা ভাগাভাগিতে বিশ্বাসী না।
মালিকের পতাকাটা একটা সতর্ক সংকেত।
অনুপ্রবেশকারীদেরকে সহ্য করা হবে না।
মালিক শুধু ভয়ই দেখাচ্ছে না, সে যুদ্ধ করতে প্রস্তুত।
কানা গলি!
নিরাপত্তার লাগাম অনেক দূরে।
ওকে সিদ্ধান্ত নিতে হবে।
যুদ্ধ?
নাকি পলায়ন?
শুধু জঙ্গলেই এমন সরীসৃপ পাওয়া যায়, যারা ড্রাগনের মত ভেসে থাকতে সক্ষম।
সে এক লাফে ১০০ ফুটের বেশি ভ্রমণে সক্ষম।
জঙ্গলে চলাচলের জন্য এটা বেশ দ্রুত এবং কার্যকর উপায়।
হয়তো এই নতুন গাছটাতে খাবার পাওয়া যাবে।
এখানে কোনো বাড়িওয়ালা নেই।
জঙ্গলের সবাইকেই জায়গার জন্য প্রতিযোগিতা করতে হয়।
সূর্যরশ্মির মাত্র ২% মাটিতে পৌঁছায়।
তাই, গাছদেরকেও প্রয়োজনীয় আলোর জন্য সংগ্রাম করতে হয়।
৩০০ বছর আগে, এই হুরা বৃক্ষটি আলোর জন্য প্রতিযোগিতা শুরু করেছিলো।
তখন থেকে প্রতিদিনই সে দরকারি পানি এবং আলো শোষণ করেছে।
এবং দানবে পরিণত হয়েছে।
এই গাছটা সেই কাজে সফল হয়েছে, যা প্রত্যেক গাছকেই টিকে থাকার জন্য করতে হয়।
মাথা উঁচু করে অন্যদেরকে ছাড়িয়ে যেতে হয়।
আরো বড় কথা, এটার সফলতা অন্যদের মাঝেও প্রাণ সঞ্চার করেছে।
এটার শাখায় আরো হাজারো অন্যান্য উদ্ভিদ জন্মেছে।
এই বিশেষ ফার্ন, ফিগ, আর অর্কিডগুলো শুধু অন্য গাছের ডালেই জন্মায়।
হাজার উদ্ভিদ বেঁচে আছে একটি বৃক্ষের মধ্যেই।
বনের সবখানে একই গল্প!
তাই, জঙ্গলে যত প্রজাতির গাছ পাওয়া যায়, পৃথিবীর আর কোথাও তেমন নেই।
এবং বিনিময়ে ওরাও ব্যাপক পরিমাণ প্রাণীকে সাহায্য করে।
ইকুয়াডরে এই প্রতিযোগিতা সবচেয়ে তীব্র।
এখানে হামিং বার্ডই আছে ১০০ প্রজাতির।
সবাই ফুলের মধুর জন্য লড়াই করছে।
ফুলের মধ্যে মধুর উৎপাদনের হার নির্দিষ্ট; তাই, আগে আসলে আগে পাবেন।
একটা হামিং বার্ড তো এক কাঠি বাড়া!
যাতে অন্যদের সাথে সংঘর্ষ এড়ানো যায়।
সোর্ড-বিল্ডই একমাত্র পাখি, যাদের চঞ্চু শরীরের চেয়েও লম্বা।
আর কিছু ফুল এতোই লম্বা যে...
...হামিং বার্ডদের বাকি ৯৯টা প্রজাতি সেখান থেকে মধু আহরণ করতে পারে না।
কিন্তু সোর্ড-বিল্ডের অসাধারণ চঞ্চু...
...তাকে এমন জায়গায় নিয়ে যায়, যা অন্যদের ধরাছোঁয়ার বাইরে।
যেমন, এই ফুলের গভীরে, যেখানে মধু উৎপাদিত হয়।
এই সমাধানের ফলে ওকে অন্যদের সাথে প্রতিযোগিতা করতে হচ্ছে না।
প্রত্যেকটা লম্বা ফুল ফুটলেই সোর্ড-বিল্ড'রা তাজা খাবারের নিজস্ব সরবরাহ পেয়ে যায়।
অবশ্য শরীরের চেয়ে লম্বা চঞ্চুর সমস্যাও আছে বৈকি।
যেমন, এটাকে পরিষ্কার করা বেশ কঠিন।
আরো কঠিন হচ্ছে নিজের পালক পরিষ্কার করা।
অন্যান্য হামিং বার্ডের মত সোর্ড-বিল্ড'রা চঞ্চু দিয়ে পালক ছুঁতে পারে না।
একমাত্র উপায় হলো...
...একটু চুলকে নেয়া।
দেখতে একটু ক্ষ্যাত মনে হলেও...
...নিজস্ব খাবারের সুবিধার জন্য মূল্যটা একদমই কম।
বিশেষ করে যেহেতু খাবারের সময়টা ঝড় বাদলায় ক্ষতিগ্রস্ত হয়।
জঙ্গল পৃথিবীর সবচেয়ে ঐশ্বর্যপূর্ণ জায়গা হবার পেছনে একটা চমৎকার কারণ আছে।
এটা নিজের আবহাওয়া নিজেই তৈরি করে।
প্রতিদিন পাতা থেকে বাষ্প আকারে পানি বের হয়।
যেন পাতাগুলো নিঃশ্বাসের সাথে মেঘ ছাড়ছে।
মেঘগুলো বনের ওপর জমা হয়। এবং একসময়...
... আকাশ ভেঙে নেমে আসে।
বৃষ্টি, প্রতিটি জঙ্গলের অমৃত।
এবং প্রত্যেককেই প্রতিদিনের বৃষ্টির মাঝেই টিকে থাকতে হয়।
কিছু জঙ্গলে, যেমন ব্রাজিলে...
এতো বৃষ্টি হয় যে, বছরের একটা সময় গাছগুলোর অনেকটুকুই পানিতে ডুবে থাকে।
এখানে, জঙ্গলের মাটি পানির ৩০ ফুট নিচে।
রহস্যঘেরা এক জায়গা!
খুব বেশি মানুষের পা পড়েনি এখানে।
এখানের প্রাণীদেরকে নিয়ে এখনো অনেক কিছু জানার বাকি।
তার মধ্যে এমন প্রাণীও আছে, যাদেরকে আপনি গাছের মধ্যে খোঁজেন না।
এখানে, সমুদ্র থেকে হাজার মাইল দূরে...
...ভেসে বেড়াচ্ছে ডলফিনের দল।
রিভার ডলফিনের এই প্রজাতিটা পৃথিবীর আর কোথাও পাওয়া যায় না।
এই কালো, কাদামাখা পানিতে তারা প্রায় অন্ধ হয়ে গেছে।
তাই, এদের চলাফেরা মন্থর।
সতর্কতার সাথে প্রতিধ্বনির সাহায্যে এরা বনের মেঝেতে মাছ খোঁজে।
যদি এই বনে ডলফিনের নতুন প্রজাতি লুকিয়ে থাকতে পারে...
...তাহলে আর কী কী যে আবিষ্কার বাকি, কে জানে!
ডুবন্ত জঙ্গলের অগভীর অঞ্চলে নদী বয়ে চলে সবুজ উদ্ভিদের মাঝ দিয়ে।
এখানে খাবার এতোই বেশি যে দানবেরাও টিকে থাকে।
ক্যাপিবারা, পৃথিবীর সবচেয়ে বড় ইঁদুর জাতীয় প্রাণী।
বিশাল ভোঁদড়, সাইজ মানুষের সমান।
আর এই নদীর শাসক...
কুম্ভীর (Caiman)।
এরা লম্বায় দশ ফুট পর্যন্ত হয়।
এবং চোয়ালে যা আসে, তাকেই মেরে ফেলে।
কিন্তু এখানে আরো নান্দনিক শিকারী আছে।
আশেপাশের বন থেকে এসেছে ওরা।
জাগুয়ার, জঙ্গলের শ্রেষ্ঠ শিকারী।
নদীটা হচ্ছে তার রাজ্যের সীমান্ত।
কিন্তু এখানে ওকেও প্রতিযোগিতা করতে হয়।
সে এখন একটা মাদী জাগুয়ারের এলাকায়।
মাদীটা এই এলাকায় ৫ বছর ধরে রাজত্ব করেছে।
এটা ওর শিকারের জায়গা।
ক্যাপিবারা শক্ত-সমর্থ এবং সতর্ক।
গোপনীয়তাই শেষ কথা।
হামলা করতে হলে তিন ফুটের মধ্যে যেতে হবে।
হলো না এবার।
এখানে সে একমাত্র মাদী নয়।
জঙ্গলের একেক প্রান্তে একেকটা মাদীর রাজত্ব।
খুব কম জায়গাতেই এত খাবার থাকে, যা দিয়ে এতগুলো বড় বেড়ালের পালন সম্ভব।
নর জাগুয়ার একটু ভিন্নভাবে শিকার করে।
৩০০ পাউন্ড ওজন নিয়ে গোপনীয়তা বজায় রাখা বেশ কঠিন।
তাছাড়া, অন্যান্য জাগুয়ার তো আছেই।
সে সতর্ক ক্যাপিবারা'র ধার ধারে না।
ওর লক্ষ্য আরেক দিকে।
সে শিকারীকে শিকার করতে শিখে গেছে।
জাগুয়ারদের কামড় সকল বেড়ালের চেয়ে বেশি শক্তিশালী।
আর সে কুম্ভীরের সবচেয়ে দুর্বল জায়গার কথা জানে।
খুলির পেছন দিকটা।
জঙ্গলের নিচতলার শিকারীদের আকার-আকৃতি অনেক রকম হলেও...
...ওদের সবারই একটা সমস্যা হয়।
কোনটা উদ্ভিদ আর কোনটা শিকার, সেটা বোঝা বড় দায়।
এটা এমন এক লুকোচুরির খেলা...
...যার হার-জিত এক নিমিষেই ঠিক হয়ে যায়।
শিকারী আর শিকারের খেলা খেলতে খেলতে ছদ্মবেশের নৈপুণ্য আকাশ ছুঁয়েছে।
একটা লেজপত্র গেকো (leaf-tailed gecko) শৈবালের রুপ ধরে আছে।
কিছু প্রাণী এই ছদ্মবেশকে আরেক কাঠি এগিয়ে নিয়ে গেছে।
আর কোস্টারিকার এই জলে তেমনই অন্যতম এক প্রজাতির বসবাস।
কাঁচ ব্যাঙ (glass frog).
এটা নর। পিচ্চি, হাতের নখের চাইতে বড় নয়।
আর বলতে গেলে প্রায় একদমই স্বচ্ছ।
ঠিক তেমনটাই ওর দরকার।
এলাকার প্রায় সবাই ওকে খেয়ে ফেলতে সক্ষম।
এমনকি ঝিঁ ঝিঁ পোকাও।
ওর সর্বোৎকৃষ্ট উপায় হলো একদম স্থির থাকা...
...এবং ঝিঁ ঝিঁ পোকা দেখেও দেখবে না, সেই বিশ্বাস করা।
বিপদ কেটে গেছে। আর সেটা অত্যন্ত জরুরি ছিলো।
কারণ, সে এখন বাবা হয়েছে।
আর সে মূল্যবান কিছু ডিম পাহারা দিচ্ছে।
গত কয়েক সপ্তাহ ধরে একের পর এক মাদী ব্যাঙ...
...ওর কাছে এসেছে, এবং নিজেদের ডিমের ভার ওকে দিয়েছে।
কোনো কোনো ছানা বেরিয়ে আসার জন্য প্রায় প্রস্তুত।
অনেকগুলো গুচ্ছ আছে এই পাতায়।
ওপরেরগুলো সবচেয়ে নতুন, মাত্র একদিন পুরনো।
কিন্তু জঙ্গলে কেউ না কেউ আপনাকে ধরতে আসবেই।
এই বোলতাটা ব্যাঙের ডিমের বিশেষজ্ঞ শিকারী।
এটা নিচের দিকে নড়তে থাকা ব্যাঙাচি দেখে ফেলেছে।
সে নড়তে পারবে না।
নতুন ডিমগুলো সবচেয়ে বিপদে আছে।
আর সে সবাইকে রক্ষা করতে পারবে না।
কিন্তু এই ব্যাঙাচিগুলোকে যতটা অরক্ষিত মনে হয়, ততটা না কিন্তু।
অবিশ্বাস্যভাবে, না ফোটা ছানাগুলো বিপদ আঁচ করতে পারে।
পুরনো এবং শক্তিশালীগুলো মুক্ত হয়ে নিচের জলধারায় গিয়ে পড়ে যায়।
ওপরের দিকের ডিমগুলো অবশ্য এখনো ফোটার জন্য প্রস্তুত নয়।
আর বোলতাগুলো এখন সেটাও লক্ষ্য করেছে।
কিন্তু নরের পিঠ দেখলে মনে হয়, ওটাই বুঝি সবচেয়ে নতুন গুচ্ছ!
আর এতে বোলতাগুলো দ্বিধায় পড়ে যায়।
নিজের শরীরকে ওরকম করে দেখানো খুবই ঝুঁকিপূর্ণ।
বোলতার কামড়ে সে মারাও যেতে পারে।
সে বেশির ভাগ ছানাকেই রক্ষা করতে পেরেছে।
ওকে আরো দু সপ্তাহ পাহারা দিতে হবে।
অবশ্য জঙ্গলে একটা দিন পার করাও সাফল্য হিসেবে গণ্য করা যায়।
রাত নেমে এলে নতুন সব চরিত্র জঙ্গলের মঞ্চ দখল করে।
উড়ন্ত পোকাগুলো জ্বলে ওঠে সঙ্গীর খোঁজে।
ছত্রাক উদ্ভিদের চেয়ে ভিন্ন, এরা বনের মেঝেতে অন্ধকারে ভালো জন্মায়।
এরা লুকিয়ে থাকে, এরপর রাতে চমৎকার এক গঠন তৈরি করে...
...এবং সেটা দিয়ে বংশবিস্তার করে।
প্রত্যেকেই লক্ষ লক্ষ আণুবীক্ষণিক স্পোর ছাড়ে।
অদৃশ্য সেই কণাগুলো ছড়িয়ে যায়।
অনেকের ফ্রুটিং বডি উচ্চতায় বৃদ্ধি পায়, যাতে বাতাসে বইতে থাকা প্রবাহ ধরতে পারে।
কিন্তু এটা বড় হবার পাশাপাশি আলোও ছড়ায়।
কেন ছত্রাক আলো জ্বালায়, তা রহস্যমণ্ডিত ছিলো।
এতদিন!
যেসব বিজ্ঞানীরা উজ্জ্বলতম ছত্রাক গবেষণা করেন, তারা বলছেন, একটা কারণ থাকতে পারে।
প্রদীপের মতই, আলো পোকাদেরকে আকর্ষণ করে...
...কাছে দূরে, সবখান থেকে।
এই ক্লিক বিটলের কাছে...
...এই উজ্জ্বল আলোর অর্থ একটাই।
মাদী ক্লিক বিটল।
তাই, সেও আলো জ্বালিয়ে প্রত্যুত্তর দেয়।
কিন্তু যেমন অভ্যর্থনা আশা করেছিলো, তেমনটা পাচ্ছে না।
দ্বিধান্বিত হয়ে সে মাদীটিকে খোঁজার চেষ্টা করে।
আর এতে ছত্রাকের সাহায্য হয়।
যতক্ষণে সে হাল ছাড়লো, ততক্ষণে ওর সারা গায়ে ছত্রাকের স্পোর।
যতক্ষণ সে মাদীটিকে খুঁজতে থাকবে, ততক্ষণ স্পোরগুলোকে বনের অন্য প্রান্তে নিতে থাকবে।
আরো অদ্ভুত জিনিসও জঙ্গলের রাতে জ্বলে ওঠে।
এটা রেলরোড পোকার রঙচঙে আলো।
এটা যদিও কোনো পোকা নয়।
বরং বিষাক্ত, শুঁয়োপোকার মত বিটল।
হলুদ আলোটা অন্যদেরকে নিরাপদ দূরত্বে থাকতে নির্দেশ দেয়।
এটা মিলিপিড শিকার করছে।
একটার চিহ্ন পেয়ে গেলেই সে হলুদ আলো নিভিয়ে দেয়।
এখন শুধু ওর মাথায় একটা লাল আলো জ্বলছে।
মিলিপিড লাল আলো দেখে না।
রেলরোড পোকার ব্যাপারে ওর কোনো হুঁশই নেই।
সে বলতে গেলে অদৃশ্য।
হয়ে গেলো মিলিপিডের সমাপ্তি।
প্রতিযোগিতাই জঙ্গলের প্রাণীদেরকে সকল ক্ষেত্রে দক্ষতা অর্জনে বাধ্য করে।
এমনকি প্রজননেও।
এভাবেই পৃথিবীর সবচেয়ে সুন্দর এবং বিস্তৃত দৃশ্যের অবতারণা হয়।
একটা নর লাল স্বর্গপক্ষী (bird of paradise).
মাদীকে আকর্ষণের জন্য নৃত্য প্রতিযোগিতা করছে।
একজন এলো বাজার যাচাই করতে।
সে এক স্বাধীনচেতা ভদ্রমহিলা।
যাকে মনে ধরবে, সে তাকেই নেবে।
সে সিদ্ধান্ত নিলো।
কিন্তু এখন খুব একটা যুৎ পাচ্ছে না।
না।
হয়তো নরটা একটু বেশি আগ্রহী।
হয়তো আগামীকাল ওর ভাগ্য খুলবে।
লাল স্বর্গপক্ষীরা গাছের মুকুটে খেলা দেখায়।
অন্যান্যরা বনের একঘেয়ে মেঝেতেই মঞ্চ সাজায়।
এটা উইলসন স্বর্গপক্ষী।
সে বেশ বাহারি রঙের।
কিন্তু ওর সাইজ চড়ুইয়ের মত।
সে জীবনের বেশির ভাগ একাই কাটিয়েছে।
কিন্তু এখন সে প্রাপ্তবয়স্ক।
এবং ওকেও সঙ্গী খুঁজে নিতে হবে।
এই এক ফালি আলো সেটাতে সাহায্য করতে পারে।
প্রথমে, সে গোছগাছ শুরু করলো।
এই পাতার পাহাড়ের মাঝে নাটক জমানো বেশ কষ্টের।
আর ওর সৌন্দর্য ফুটবে ভালো, যদি আশপাশটা মলিন রঙের হয়।
সে চায় না, কোনো উজ্জ্বল রঙ দেখে কারো মনযোগ নষ্ট হোক।
সবাইকে বিদেয় হতে হবে।
এমনকি সবুজগুলোকেও।
বিশেষ করে, সবুজগুলোকেই।
ওর মঞ্চ প্রস্তুত।
মাঝখানে একটা স্তম্ভ, আর এক ফালি আলো।
নিখুঁত।
ও আশা করে আছে, কোনো মাদী ওর ডাক শুনবে।
দরকার হলে ও এখানে কয়েক সপ্তাহ থাকবে।
অবশেষে, একটা মাদী।
সময় হয়ে গেছে, অবস্থান ঠিক করে নিতে হবে।
মেয়েটা ওকে পালকের ঔজ্জ্বল্য দেখে যাচাই করবে।
কিন্তু নিজের সেরাটা দেখাতে হলে মেয়েটাকে সরাসরি ওপর থেকে নিচে দেখতে হবে।
ঠিক আলোর নিচে।
হয়তো এটাই নিজেকে প্রমাণের একমাত্র সুযোগ।
এখন মেয়েটা ওকে সরাসরি নিচের দিকে দেখছে।
ছেলেটা শুধু ওর জন্য একটা দৃশ্যের অবতারণা করলো।
বনের মেঝের মলিনতার মাঝে, সে এক দুর্দান্ত সবুজের ঝলকানি!
বনের সবচেয়ে উজ্জ্বল পাতা।
গুলি একদম নিশানায়!
প্রত্যেক প্রাণীকে স্বতন্ত্র কৌশল খাটাতে হয়...
...যদি এই প্রতিযোগিতার জঙ্গলে টিকে থাকতে চায়।
এই জনাকীর্ণ বিশ্ব এতই সৃজনশীল...
...যে প্রায় সকল স্থলচর প্রাণীর আদিম আবাস এটাই।
এমনকি আমাদেরও।
মাদাগাস্কারের এই বন আমাদের দূরবর্তী আত্মীয়দের বাসস্থান।
এই মাদী ইন্দ্রিটা লড়াই করে বনের এই জায়গাটুকু দখলে রেখেছে।
নিজের এবং তার পরিবারের জন্য।
প্রত্যেক সকালে, পরিবারের সবাই মিলে গান গায়।
এভাবে ওরা অন্যদেরকে স্মরণ করিয়ে দেয়, "এটা আমাদের"।
ইন্দ্রিগুলো এখানে এমনভাবে মানিয়ে নিয়েছে যে...
...এখন অন্য কোথাও ওরা টিকতে পারবে না।
ওর জন্য, এবং এখানে বসত করা আরো কোটি কোটি প্রাণীর জন্য...
...জঙ্গলই একমাত্র অভয়ারণ্য।
কিন্তু যুগ পাল্টে যাচ্ছে।
শুধু গত দশ বছরেই, এই পরিবারের কর্তা জন্ম নেয়ার পর থেকে...
... এক মিলিয়ন হেক্টর রেইনফরেস্ট ধ্বংস হয়ে গেছে।
শুধু মাদাগাস্কারেই।
পাশাপাশি মারা গেছে ইন্দ্রি গোষ্ঠীর অর্ধেক।
এলাকাবাসীরা বলে, ইন্দ্রি আমাদের ভাই।
ওদের গান আমাদেরকে মনে করিয়ে দেয়...
যে, আমরাও একসময় বনের ওপর নির্ভরশীল ছিলাম।
এই উদ্যান এখনো বিস্ময় আর জাদুমাখানো।
এটা নিঃসন্দেহে সংরক্ষণের দাবি রাখে।
৩......২......১
জঙ্গল এখনো পৃথিবীর স্বল্প-আবিষ্কৃত এলাকাগুলোর মধ্যে অন্যতম।
তার কারণও আছে।
এখানে টেকা বেশ দায়।
ব্রাজিলের এই জলমগ্ন বনে...
...আমাদের দল একটা নতুন আবিষ্কৃত ডলফিনের খোঁজে নেমেছে।
এটা নিয়ে আমরা এত কম জানি যে, শুধু খুঁজে পাওয়াটাই দুঃসাধ্য।
ওদের ঘাঁটি হচ্ছে একটা কুঁড়েঘর, আশেপাশে ভূমি বলতে শুধু এটুকুই।
কিন্তু এখানে ইতোমধ্যে বাসিন্দা এসে গেছে।
মনে হচ্ছে, কেউ একজন বাসা বানিয়েছে।
গৃহস্থালী ইঁদুর।
এদিকে আয়, ব্যাটা।
আর ভাঁড়ারে...
হ্যালো!
লজ্জা লাগে?
ঘরের শত্রু বিভীষণ তো আছেই, বাইরের আক্রমণকারী আরো জঘন্য!
একটা বিরাট মাকড়সা!
হে খোদা!
আর আগ্রাসী লাল পিঁপড়ার কলোনি ঘাড়ে চেপে বসার অপেক্ষা করছে।
ওখানে ধাক্কা লাগলে ওরা নৌকায় চড়ে বসবে, জলদস্যুর মত।
আর আমাদের মুখের চামড়া তুলে নেবে।
সেটা হয়তো সত্যি না।
কিন্তু ভয় দেখানো প্রাণী ওদের দুশ্চিন্তার কারণ নয়।
জলমগ্ন বন শুধু যে বিশাল তাই নয়, অভেদ্যও বটে।
আর ডলফিনের এই নতুন প্রজাতি...
...দেড় লক্ষ বর্গমাইল গাছভর্তি এলাকার যে কোনো খানে থাকতে পারে।
কিন্তু ওদের একটা পরিকল্পনা আছে।
ডলফিনরা শব্দ ব্যবহার করে জলমগ্ন বনে চলাফেরা করে।
ক্লিক-ক্লিক শব্দ করে! প্রতিধ্বনি!
জলরোধী মাইক্রোফোন দিয়ে কর্মীরা ডলফিনদের জন্য আড়ি পাতলো।
এবার, অনুসরণ করলেই হলো।
কিন্তু বলা সহজ, করা কঠিন।
এটা হচ্ছে রাস্তাটা।
দেখতে পাচ্ছেন?
এই তো।
এক সপ্তাহ লেগে গেলো, শুধু নতুন এই প্রজাতির প্রথম ঝলক দেখতে।
তবু মাত্র সেকেন্ডের জন্য।
মনে হচ্ছে, ডলফিন মাত্র একটা।
হতাশার কথা হলো, এরা যে কোনোখানে মাথা চাড়া দিতে পারে, কোনো ইঙ্গিত ছাড়াই।
আমি তাকিয়ে আছি; মাঝে মাঝে কাদার ভেতর থেকে ওরা ভেসে ওঠে...
...আবার হারিয়ে যায়।
একসময়, ডলফিনরাই কর্মীদেরকে বনের খোলা জায়গায় নিয়ে আসে।
এ যাত্রা বেঁচে গেলাম! ইয়েই!
এখানে, অবশেষে হয়তো ক্যামেরায় কিছু পাওয়া যাবে।
ওদের প্রথম দৃশ্য।
অবশ্য এবারো, মাত্র এক মুহূর্তের জন্য।
- হেই। - কী ব্যাপার?
ডলফিন যখন এত কাছে, তখন আরেকটা খেল দেখানো যায়।
নৌকার পেছনে একটা জলরোধী ক্যামেরা লাগানো যায়!
ডলফিনটা সত্যি সত্যি এটার নাক বরাবর এসেছে।
সমস্যা হচ্ছে, পানি এতই ঘোলা...
...যে ডলফিনদেরকে দেখা যাচ্ছে না; ক্যামেরার একদম পাশে থাকলেও না।
যাই হোক, ডলফিন যখন এই খালে আছে, তাহলে আরেকটা বুদ্ধি করা যাক।
মাইকেল স্যান্ডারসন একজন ড্রোন চালক।
যতক্ষণ ডলফিন উন্মুক্ত নদীতে থাকবে, ততক্ষণ ওপর থেকে অনুসরণ করা যাবে।
তো, যা বুঝলাম, ডলফিন এখানে আছে।
আর আমরা ড্রোন চালাতে পারি।
মানে, এর চেয়ে ভালো বুদ্ধি আর পাচ্ছি না।
মাইকেল আর ওর ড্রোনকে বালিতে রেখে কর্মীরা উন্মুক্ত নদীর দিকে রওনা দিলো।
কিন্তু এটাকে জলমগ্ন বন বলার একটা কারণ আছে।
এখানে বৃষ্টি আসে বন্যার মত।
যদিও ঝড় জলদিই চলে যায়, কিন্তু এটাকে সাধারণ ঝড় মনে হচ্ছে না।
কাজ করছে না?
মোটর ভেঙে গেছে।
নৌকাতে পানি জমছে; কর্মীদেরকে তীরে ফিরে যেতে হবে।
মনে হচ্ছিলো, ঝড় চলে যাবে। কিন্তু যাচ্ছে না। সেরকম বৃষ্টি হচ্ছে।
আমি একদম কাকভেজা হয়ে গেছি।
আটকে গেছে ওরা।
যন্ত্রপাতি ভিজে যাচ্ছে।
গাছ ভেঙে পড়ছে।
আর মাইকেল নদীতে কোথাও আটকে আছে।
আমি এর চেয়ে জোরে বৃষ্টি পড়তে কোনোদিন দেখিনি।
অবিশ্বাস্য!
আশা করি, মাইকেল ঠিকঠাক আছে।
সমানে গাছ পড়ছে আমাদের পেছনে।
মাইকেল ওখানে ছোট্ট বালুচরে আটকে আছে...
...অন্য নৌকাটা আর যন্ত্রপাতি নিয়ে।
ভালোই ভয়ংকর!
দু ঘণ্টা পর, ঝড় বিরতি ঘোষণা করলে...
...মাইকেল অন্যদের সাথে মিলিত অবার সুযোগ পেলো।
জীবনের সেরা ঝড়ে আটকে পড়েছিলাম।
এতোটুকু পানি উঠে গিয়েছিলো পর্দার কাপড়ে, আর ওটাতেও।
তো, এটা মনে হয় না আর কাজ করবে...
কারণ, এটা মেঝেতে ছিলো।
মনে হচ্ছে, ড্রোনের খেল শেষ।
ভয়ংকর, তাই না?
পরবর্তী ১২ ঘণ্টা ধরে ঝড় বারবার এলো আর গেলো।
এমন বৈরী আবহাওয়া চলতে থাকলে...
...কর্মীরা হয়তো ডলফিনের খোঁজে আর যেতে পারবে না।
পরের সকালে!
পরিষ্কার আকাশ।
ড্রোনও হয়তো ঠিক করা যাবে।
কিন্তু যত দেরি হবে, ডলফিনরা জলমগ্ন বনে ফিরে যাবার সম্ভাবনা ততই বাড়বে।
তাহলে, একদম কেঁচে গণ্ডূষ করতে হবে।
কিন্তু অবশেষে, ভাগ্যের দ্বার খুললো।
ডলফিনরা এখনো এখানেই আছে।
প্রথমবারের মত ওরা পানি আর বায়ু থেকে দৃশ্যধারণের সুযোগ পেলো।
এবং শেষ পর্যন্ত দেখলো...
...এই পিছলা প্রাণীগুলো আসলেই কী করছে।
ওরা নৌকায় বসে ইতি-উতি দেখছিলো, আর বলছিলো, "এই তো... বুদবুদ!"
আরো বুদবুদ!
আর আমরা ড্রোন ওড়াচ্ছিলাম, আর ডলফিনই দেখছিলাম।
ওরা ভাবছিলো ডলফিন একটাই।
আর আমরা দেখেছি ৫টা।
ওরা বুঝতেই পারেনি।
কর্মীরা অবাক হয়েছিলো, ডলফিনগুলো একলা চলছে না দেখে...
...একসাথে শিকার করতে এসেছে দেখে।
যতক্ষণ ড্রোন দিয়ে দেখিনি, ততক্ষণ ভেবেছিলাম ডলফিন একটাই।
পরে গুণে দেখি ৫টা।
আপনি দেখছেন এক জায়গায়, আর ওরা সবখানেই, হাসছে আপনাকে নিয়ে।
নতুন এই দৃষ্টিভঙ্গি কর্মীদেরকে রহস্যময় এই প্রাণীর প্রথম দৃশ্য দেখিয়েছে...
...পৃথিবীর অন্যতম অজানা এক প্রান্তে।
পরবর্তী পর্বে দেখবো...
...যেখানে জীবন মুখোমুখি হয় সর্বোচ্চ প্রতিবন্ধকতার।
প্রাণীরা কী অসাধারণ উপায়ে এই প্রতিকূল পরিবেশে টিকে থাকে!
তৈরি করে পৃথিবীর সবচেয়ে দুর্দান্ত সংগ্রামের গল্প।
পেশ করছি - মরুভূমি!
অনুবাদক ফরহাদ হোসেন মাসুম
অনুবাদ আয়োজন অনুবাদকদের আড্ডা
ওয়েবসাইট www.onubadokderadda.com
ফেসবুক পেইজ fb.com/onubadokder.adda
ফেসবুক গ্রুপ fb.com/groups/onubadokder.adda